CELEX: 32014D0873
Language: et
Date: 2014-12-03 00:00:00
Title: 2014/873/EL: Komisjoni rakendusotsus, 3. detsember 2014 , millega tunnistatakse kehtetuks komisjoni otsus 2002/249/EÜ teatavate kaitsemeetmete kohta seoses teatavate Myanmarist imporditud inimtoiduks ettenähtud kala- ja akvakultuuri toodetega (teatavaks tehtud numbri C(2014) 9057 all)  EMPs kohaldatav tekst

5.12.2014   
            
            
               ET
            
            
               Euroopa Liidu Teataja
            
            
               L 349/61
            
         KOMISJONI RAKENDUSOTSUS,
   3. detsember 2014,
   millega tunnistatakse kehtetuks komisjoni otsus 2002/249/EÜ teatavate kaitsemeetmete kohta seoses teatavate Myanmarist imporditud inimtoiduks ettenähtud kala- ja akvakultuuri toodetega
   
      
         (teatavaks tehtud numbri C(2014) 9057 all)
      
   
   (EMPs kohaldatav tekst)
   
      (2014/873/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõiget 1,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõiget 1,
   ning arvestades järgmist:
   
               (1)
            
            
               Komisjoni otsuses 2002/249/EÜ (3) on kehtestatud teatavad kaitsemeetmed teatavate Myanmarist imporditud inimtoiduks ettenähtud kala- ja akvakultuuri toodete suhtes ja on täpsustatud, milliseid teste liikmesriigid peavad krevettide puhul tegema.
            
         
               (2)
            
            
               Otsusega 2002/249/EÜ on ette nähtud, et otsus tuleb läbi vaadata arvestades Myanmari pädevate asutuste pakutavaid tagatisi ja liikmesriikide tehtud testide tulemusi.
            
         
               (3)
            
            
               Akvakultuuri toodete Myanmarist ELi importimine ei ole lubatud.
            
         
               (4)
            
            
               Klooramfenikooli ja nitrofuraanide kasutamine kala- ja akvakultuuri toodetes on Myanmaris alates 16. novembrist 2011. aastast Birma õigusakti 6/2011 kohaselt keelatud.
            
         
               (5)
            
            
               Myanmari pädevad asutused on alates keelu jõustumist teinud kalatoodete kontrollteste ja toodetes ei ole avastatud klooramfenikooli ega nitrofuraani.
            
         
               (6)
            
            
               Ükski otsuse 2002/249/EÜ artiklis 2 osutatud test, mida liikmesriigid on teinud Myanmarist pärit krevettide puhul, ei ole alates 2009. aasta juunist andnud mitterahuldavaid tulemusi. Seetõttu ei ole iga saadetist enam vaja eelkõige klooramfenikooli avastamiseks kontrollida.
            
         
               (7)
            
            
               Otsus 2002/249/EÜ tuleks vastavalt kehtetuks tunnistada.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsus 2002/249/EÜ tunnistatakse kehtetuks.
   Artikkel 2
   Käesolev otsus on adresseeritud liikmesriikidele.
   
      Brüssel, 3. detsember 2014
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 31, 1.2.2002, lk 1.
   
      (2)  EÜT L 24, 30.1.1998, lk 9.
   
      (3)  Komisjoni otsus 2002/249/EÜ, 27. märts 2002, teatavate kaitsemeetmete kohta seoses teatavate Myanmarist imporditud inimtoiduks ettenähtud kala- ja akvakultuuri toodetega (ELT L 84, 28.3.2002, lk 73).